שחפית ורדרדת

**שחפית ורדרדת** (שם מדעי: *Sterna dougallii*) היא מין של עוף ים מהסוג שחפית. בישראל היא מזדמנת נדירה ביותר עם שלוש תצפיות ממפרץ אילת, בשנים 1982, 1987 ו-1989.

## טקסונומיה ואטימולוגיה
חוקר הטבע האנגלי ג'ורג' מונטגו תיאר את המין בשנת 1813. מבחינה גנטית, היא קשורה באופן הדוק ביותר לשחפית טרה , כשהאב הקדמון המשותף מהווה שושלת אחות לשחפית סומטרה .

השם המדעי של הסוג *Sterna* מגיע מאנגלית עתיקה מהשמות *Stern*, *Steam* או *Starn* שניתנו למרומית השחורה (מתבסס על “*Sterna*” שטבע קונרד גסנר ב-1555). שם המין הספציפי *dougallii* מנציח את הרופא והאספן הסקוטי ד"ר פיטר מקדוגל (1777–1814).

### תת-מינים
למין זה יש חמישה תת-מינים, הנבדלים בעיקר בצבע המקור ובפרטי ניצוי קטנים:
* *S. d. dougallii <small>(ג'ורג' מונטגו, 1813)</small>* - מקנן באיים וחופים של צפון האוקיינוס האטלנטי, וחורף מדרום לאיים הקריביים ובמערב אפריקה. הן אצל האוכלוסיות האירופיות והן באלו מצפון אמריקה נצפו ירידות איטיות, אם כי צעדי שימור פעילים הפכו את הירידה בשנים האחרונות בכמה מושבות, בעיקר באי רוקאביל שליד חופי דבלין, אירלנד, המחזיק כעת ברוב אוכלוסיית אירופה (כ-1200 זוגות).
* *S. d. korustes <small>([[אלן אוקטביאן יום|אלן אוקטביאן הום]], 1874)</small> -* יציב באיים באזורים הטרופיים של האוקיינוס ההודי במזרח אפריקה ומדגסקר. בעל יותר צבע אדום במקור.
* *S. d. bangsi <small>(גרגורי מטיוס, 1912)</small>* - יציב באיים באזורים הטרופיים במזרח אוקיינוס ההודי דרך מערב האוקיינוס השקט עד יפן.
* *S. d. gracilis* (ג'ון גולד, 1845) - מקנן באוסטרליה ובקלדוניה החדשה, ארוך מקור וקצר כנפיים ביחס לתת-מינים האחרים.
* *S. d. arideensis* *<small>(גרגורי מטיוס, 1912)</small>* - צפון-מערב האוקיינוס ההודי.

כמה מחברים הציעו שיש לשמר רק שלושה תת-מינים: *arideensis*, *gracilis* ו-*dougallii*.

## תיאור
ימין|ממוזער|מגוון מופעים במגדיר קרוסלי
זוהי שחפית קטנה-בינונית, באורך 33–36 ס"מ ומוטת כנפיים של 67–76 ס"מ. ניתן לבלבלה עם שחפית ים, שחפית הקוטב, ושחפית שחורת-מקור הגדולה ממנה; אך בעלת ניצוי דומה. לשחפית הורדרדת מקור חד ודק בצבע שחור, עם בסיס אדום המתפשט במהלך עונת החיזור, שהוא נרחב יותר באוכלוסיות הטרופיות ושל חצי הכדור הדרומי. היא בעלת כנפיים קצרות יותר ובעלת חבטות כנפיים מהירות יותר מאשר שחפית ים או קוטב. העל-כנף אפור בהיר ואילו חלקיה התחתונים לבנים; שחפית זו נראית בהירה למדי בתעופה, כמו שחפית שחורת-מקור קטנה, אם כי אברות התעופה החיצוניות ביותר מתכהות במהלך הקיץ. לבוגרים יש זנב ממוזלג ארוך וגמיש ורגליים כתומות-אדומות. בקיץ, החלקים התחתונים של הבוגרים מקבלים גוון ורדרד שמעניק לשחפית זו את שמה.

בחורף, המצח הופך לבן והמקור לשחור. לשחפיות ורדרדות צעירות יש מראה "קשקשי" בדומה לשחפיות שחורות-מקור צעירות, אבל לעומתן כיפתן השחורה מלאה יותר.

### קולות
קריאותיה של השחפית הורדרדת הן "*צ'וויט*" אופייני מאוד, המזכירות את אלו של ביצנית אדומת-רגל, בשונה משחפיות אחרות.

## התנהגות ואקולוגיה
### תזונה
בדומה לשחפיות אחרות בסוג, שחפית ורדרדת ניזונה על-ידי צלילה אחר דגים, כמעט תמיד מהים. היא הרבה יותר ימית מאשר קרובותיה, ורק לעיתים נדירות מבקרת בלגונות מים מתוקים על החוף; בעיקר כדי לרחוץ ולא לדוג במים מתוקים. בניסיונות דיג היא לרוב תצלול ישירות, ולא בשיטת "הריחוף ההדרגתי" המועדפת על שחפית הקוטב. הזכר נוהג להציע דגים לנקבה כחלק מתצוגת החיזור.

בניגוד לשחפיות אחרות, השחפית הורדרדת חוטפת מזון לעופות ים אחרות, במושבות בריטיות לרוב מתוכי ים אטלנטי. הרגל זה מגביר מאוד את יכולת איסוף המזון שלהן במזג אוויר גרוע כאשר דגים שוחים עמוק יותר, מחוץ להישג ידן של צלילות השחפיות, אך בהישג ידם של תוכיי הים, המיטיבים יותר לצלול.

### קינון
מין זה מקנן במושבות בחופים ובאיים, לפעמים עם עופות ים אחרים. באזור אוסטרליה, השחפית הורדרדת תועדה מקנננת לצד שחפיות סומטרה, שחפיות בנגליות, שחפיות צהובות-מקור, שחפיות אוסטרליות , שחפיות רסן ושחפים כסופים. היא בונה תא הקן בשקע בקרקע, לרוב חשוף או מתחת לצמחייה צפופה, ומטילה ביצה אחת או שתיים (לעיתים נדירות שלוש). היא פחות מגוננת על הקן ועל הצאצאים שלה בהשוואה לשחפיות לבנות אחרות, ולעיתים קרובות מסתמכת על נוכחות שחפיות הקוטב ושחפיות ים סביב המושבה כדי שימנעו קרבת טורפים אליהם. לעיתים נדירות, במושבות קטנות יותר, הן עשויות להזדווג עם מיני שחפיות אחרים אלה.

ידוע כי עיטמים לבני-גחון ושחפים כסופים טורפים ביצים וגוזלים וכן אולי גם עם ארנריות, חולדה מצויה והמין חומט המלך .

## סטטוס
[ממוזער|172x172 פיקסלים|שחפית ורדרדת על [בול דואר|בול מסיישל, 1989]]
למין זה טווח תפוצה נרחב ואוכלוסייה גדולה. על אף שמגמות האוכלוסייה העולמיות אינן ידועות, הוא אינו מוגדר כמתקרב לסף פגיעות, ומסווג ברמת סיכון "ללא חשש" על-ידי האיגוד הבינלאומי לשימור הטבע ומשאבי הטבע (IUCN). בשנת 2015 הוערך כי האוכלוסייה העולמית מונה כ-200,000–220,000 פרטים.

בסוף המאה ה-19, שחפיות אלו ניצודו בשל נוצותיהן ששימשו לקישוט כובעים. לאחרונה, מספרן ירד באזורים מסוימים עקב תחרות מוגברת וטריפה של שחפים גדולים, שמספרם גדל בתקופה האחרונה. מין זה, נכון לשנת 2019, הוא עוף הים המקנן הנדיר ביותר בבריטניה.

המושבה האירופית הגדולה ביותר, המהווה יותר מ-75% מהאוכלוסייה האירופית, נמצאת באירלנד, באי רוקביל שבמחוז דבלין. בשנת 2013, 1,213 זוגות קיננו ברוקאביל. המושבה באגם ליידי'ס איילנד, מחוז וקספורד, גם היא בעלת חשיבות מכרעת, כאשר 155 זוגות מקננים שם בשנת 2013.

הודות לאתרי הקינון המוצנעים בחלקם, אספקת תיבות קינון הוכיחה הצלחה דרמטית בשימור, כשהשחפיות מסתגלות אליהן בקלות רבה. זה מביא לעלייה בפרודוקטיביות הרבייה עם ההגנה שניתנת לצעירים מפני עופות טורפים כמו שחפים צפוניים. במושבה אחת באי קוקט, נורת'מברלנד, האוכלוסייה עלתה מ-25 זוגות (1997) ל-92 זוגות (2005) לאחר שסופקו תיבות. אמצעים דומים ננקטו במושבות השחפיות של אנגלסי יחד עם פינוי צמחייה, במיוחד חלמיות. בשנת 2018, לראשונה מזה יותר מעשור, זוג הוציא שני אפרוחים בסקריס , מחוץ לאנגלסי, לאחר פרויקט של RSPB במהלך שנים קודמות שכלל שמירה, תיבות קינון חדשניות שהוצבו באופן אסטרטגי מסביב לאיים יחד עם פתיונות המשמיעים הקלטות של השחפית הורדרדת קריאות ודגמי עץ בעבודת יד.

באנגליה סומנה השחפית הורדרדת להגנה במסגרת תוכנית הפעולה הלאומית למגוון ביולוגי של הממשלה הרשמית. אחת הסיבות העיקריות שניתנו בתוכנית הבריטית לאיום על המין היא התחממות כדור הארץ, שיוצרת שינוי בחלוקת הפרופיל האנכי עבור מיני הדגים המהווים את מקור המזון שלה. השחפית הורדרדת היא אחד המינים עליהם חל *[[הסכם לשימור עופות מים נודדים אפריקאים-אירואסייתים|ההסכם לשימור עופות מים נודדים אפריקאים-אירו-אסייתים]]* (AEWA).

שירות חיות הבר הקנדי סיווג את השחפית הורדרדת כמין מאוים. משרד הפנים של ארצות הברית סיווג את האוכלוסייה צפון-מזרחית בסכנת הכחדה ואת האוכלוסייה הקריבית כמאוימת.

## גלריה

קובץ:Roseate Tern at Heron Island, Capricornia Cays National Park QLD.jpg|בוגר בלבוש קיץ עם גוון ורדרד. קווינסלנד, אוסטרליה
קובץ:2021-07-10 Sterna dougallii, St Marys Island, Northumberland 17.jpg|בוגר בלבוש קיץ, נורת'מברלנד, הממלכה המאוחדת
קובץ:Roseate Tern portrait.jpg|תקריב ראש של בוגר, מיין, ארצות הברית
קובץ:Roseate Tern Palometa V.jpg|בוגר בלבוש קיץ בתעופה, פוארטו ריקו
קובץ:Roseate Tern Palometa.jpg|צעיר בתעופה, פוארטו ריקו
קובץ:2016-08-17 Sterna dougallii, St Marys Island, Northumberland 05.jpg|בוגר בלבוש קיץ ופרחון טרי. נורת'מברלנד, הממלכה המאוחדת
קובץ:Sterna dougallii bangsi MHNT.ZOO.2010.11.132.11.jpg|ביצה של התת-מין *S. d. bangsi*, אוסף מוזיאון טולוז
קובץ:Sterna dougallii dougallii MHNT.ZOO.2010.11.132.10.jpg|ביצה של התת-מין *S. d. dougallii*, אוסף מוזיאון טולוז
קובץ:RoseateTern, egg (5840501396).jpg|ביצה בקן, פוארטו ריקו
קובץ:Roseate Tern Eggs.jpg|ביצים בקן חבוי היטב
קובץ:Roseate Tern06.ogv|סרטון ממושבת קינון באי הליידי אליוט, שונית המחסום הגדולה, אוסטרליה


## קישורים חיצוניים

* שחפית ורדרדת - טקסט מינים באטלס ציפורי דרום-אפריקה
* שחפית ורדרדת: באתר עופות מדיירה

## הערות שוליים

קטגוריה:טקסונים שתוארו בידי ג'ורג' מונטגיו
קטגוריה:הרפובליקה הדומיניקנית: עופות
קטגוריה:עופות האוקיינוס ההודי
קטגוריה:שחפיתיים
קטגוריה:ארץ ישראל: שחפיתיים
קטגוריה:בעלי חיים שתוארו ב-1813
קטגוריה:קנדה: עופות
קטגוריה:ארצות הברית: עופות
קטגוריה:פוארטו ריקו: עופות
קטגוריה:קובה: עופות
קטגוריה:איי בהאמה: עופות
קטגוריה:האיטי: עופות
קטגוריה:איי הבתולה של ארצות הברית: עופות
קטגוריה:דומיניקה: עופות
קטגוריה:טרינידד וטובגו: עופות
קטגוריה:אירלנד: עופות
קטגוריה:הממלכה המאוחדת: עופות
קטגוריה:צרפת: עופות
קטגוריה:ספרד: עופות
קטגוריה:פורטוגל: עופות
קטגוריה:ברזיל: עופות
קטגוריה:סנגל: עופות
קטגוריה:גאנה: עופות
קטגוריה:דרום אפריקה: עופות
קטגוריה:מדגסקר: עופות
קטגוריה:מוזמביק: עופות
קטגוריה:קניה: עופות
קטגוריה:טנזניה: עופות
קטגוריה:סיישל: עופות
קטגוריה:מאוריציוס: עופות
קטגוריה:עומאן: עופות
קטגוריה:המלדיביים: עופות
קטגוריה:הודו: עופות
קטגוריה:סרי לנקה: עופות
קטגוריה:תאילנד: עופות
קטגוריה:מלזיה: עופות
קטגוריה:אינדונזיה: עופות
קטגוריה:אוסטרליה: עופות
קטגוריה:קלדוניה החדשה: עופות
קטגוריה:פפואה גינאה החדשה: עופות
קטגוריה:הפיליפינים: עופות
קטגוריה:סין: עופות
קטגוריה:יפן: עופות
קטגוריה:טאיוואן: עופות